દેશમાં ફેબ્રુઆરી માસમાં પૂર્વોત્તર રાજ્યો ત્રિપુરા; મેઘાલય અને નાગાલેન્ડમાં વિધાનસભાની ચૂંટણી યોજાઈ હતી જેના પરિણામે ત્રણ માર્ચના રોજ જાહેર થયેલા પરિણામોમાં ભાજપે સારો દેખાવ કરતાં ત્રિપુરા અને નાગાલેન્ડમાં સરકાર રચવાની કવાયત શરૂ કરી છે; જ્યારે મેઘાલયમાં કોંગ્રેસ ફરી એકવાર સરકાર બનાવે તેવી મજબૂત સ્થિતિમાં છે અને ત્યાં મોદી મેજીકની કોઈ અસર જોવા મળી નથી ત્યારે આ ચૂંટણી પરિણામોમાં ભાજપની જીત પર કટાક્ષ કરતાં પાટીદાર અનામત આંદોલનના નેતા હાર્દિક પટેલે જણાવ્યું છે કે દેશનો મોટો મુદ્દો કોઈપણ પાર્ટી માટે કોઈપણ પક્ષ કે પાર્ટીથી દેશને મુક્ત કરવાનો ના હોઈ શકે કે ના હોઈ શકે જુમલાઓના આધારે બેઈમાનીથી સત્તા હાંસલ કરવાનો, દેશનો સાચો મુદ્દો રોટી, કપડાં અને મકાન છે.